Priekšlikums Padomes regula, ar ko atceļ Padomes Regulu (EK) Nr. 2040/2000 par budžeta disciplīnu /* COM/2006/0448 galīgā redakcija - CNS 2006/0151 */





[pic] | EIROPAS KOPIENU KOMISIJA | Briselē, 09.08.2006 COM(2006) 448 galīgā redakcija 2006/0151 (CNS) Priekšlikums PADOMES REGULA, ar ko atceļ Padomes Regulu (EK) Nr. 2040/2000 par budžeta disciplīnu (iesniegusi Komisija) PASKAIDROJUMA RAKSTS Iestāžu nolīgumā ( IIA ) par budžeta disciplīnu un finanšu pareizu vadību[1], ko noslēdza 2006. gada 17. maijā, noteica Eiropas Savienības daudzgadu finanšu shēmu laika posmam no 2007. līdz 2013. gadam. Regulā Nr. 2040/2000 par budžeta disciplīnu ietvertie noteikumi ir kļuvuši nevajadzīgi un dažreiz neatbilst Iestāžu nolīguma noteikumiem. Noteikumi attiecībā uz lauksaimniecību Finanšu perspektīva 2000.-2006. gadam ir pierādījusi, ka vairs nav jāsaglabā lauksaimniecības pamatnostādne, kas paredzēta Padomes Regulā Nr. 2040/2000 par budžeta disciplīnu, jo lauksaimniecības izdevumiem līdz 2013. gadam jau ir noteikta maksimālā robeža. Pārējie noteikumi attiecībā uz budžeta disciplīnu lauksaimniecībai tiks pārņemti un pastiprināti ar jauno regulu Nr. 1290/2005 par kopējās lauksaimniecības politikas finansēšanu[2] (18. līdz 20. pants). Noteikumi attiecībā uz rezervēm Aizdevumu garantiju rezerve laika posmam no 2007. līdz 2013. gadam ir aizstāta ar 4. budžeta pozīciju „ES nozīmīgums pasaules līmenī”. Komisija arī ir ierosinājusi jaunu mehānismu, kas izveidots, balstoties uz jaunu juridisko pamatu, Garantiju fonda ārējai darbībai nodrošināšanai[3]. Jaunā mehānisma pamatā ir ex-post finansēšana, kas ir saistīta ar aizdevumu neatmaksāto summu un garantēto aizdevumu summu. Tas ļauj regulāri veikt finansēšanu no budžeta parasta posteņa, kas klasificēts kā obligāti izdevumi, un tāpēc ad-hoc rezerve vairs nav vajadzīga. Rezervi ārkārtas palīdzībai trešām valstīm tagad min Finanšu regulā, ko piemēro Eiropas Kopienu vispārējam budžetam[4], un tās apjoms un izmantošanas nosacījumi ir noteikti jaunajā Iestāžu nolīgumā par budžeta disciplīnu un finanšu pareizu vadību. Visbeidzot, ņemot vērā ierosināto jauno mehānismu Garantiju fonda nodrošināšanai un rezerves ārkārtas palīdzībai trešām valstīm izmantošanas noteikumus, kas paredzēti iepriekš minētajā Iestāžu nolīgumā, ar to saistītos izdevumus finansēs no pašu resursiem tāpat kā jebkurus citus izdevumus, kas iekļauti budžetā, un vairs nebūs vajadzības pēc īpašiem noteikumiem. Šajos apstākļos Komisija līdz ar to uzskata, ka Padomes Regula Nr. 2040/2000 par budžeta disciplīnu ir jāatceļ. 2006/0151 (CNS) Priekšlikums PADOMES REGULA, ar ko atceļ Padomes Regulu (EK) Nr. 2040/2000 par budžeta disciplīnu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 37., 279. un 308. pantu, ņemot vērā Komisijas priekšlikumu[5], ņemot vērā Eiropas Parlamenta atzinumu[6], ņemot vērā Revīzijas palātas atzinumu[7], tā kā: 1. Padomes 2000. gada 26. septembra Regulā (EK) Nr. 2040/2000 par budžeta disciplīnu[8] paredzēti noteikumi, lai atbilstoši finanšu pareizas vadības principiem, par kuriem vienojās Iestāžu nolīgumā par budžeta disciplīnu un budžeta procedūras uzlabošanu[9], kas 1999. gada 6. maijā noslēgts starp Eiropas Parlamentu, Padomi un Komisiju, nodrošinātu Kopienas izdevumu pareizu pārvaldīšanu gan attiecībā uz ELVGF Garantiju fondu, gan uz ārējo darījumu rezervēm 2. Attiecībā uz Regulas (EK) Nr. 2040/2000 I daļu, kura attiecas uz lauksaimniecības izdevumiem, griesti, ko noteica daudzgadu finanšu shēmā laika posmam no 2007. līdz 2013. gadam, kas pievienota I pielikumā 2006. gada 17. maija Iestāžu nolīgumam par budžeta disciplīnu un finanšu pareizu vadību[10], izslēdz vajadzību saglabāt tajā paredzētās lauksaimniecības pamatnostādnes. 3. Pārējie noteikumi attiecībā uz budžeta disciplīnu lauksaimniecībai, kas paredzēti Regulas (EK) Nr. 2040/2000 I daļā, ir atcelti ar 18. līdz 20. pantu Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu[11]. 4. Attiecībā uz Regulas (EK) Nr. 2040/2000 II daļu, kura attiecas uz ārējo darījumu rezervēm, vairs nav vajadzīgi īpaši noteikumi un pasākumi Garantijas fonda un Rezerves palīdzībai ārkārtas gadījumos finansēšanai, kuriem ir izņēmuma raksturs saistībā ar pašu resursu sistēmu. Aizdevumu garantiju rezerve laika posmam no 2007. līdz 2013. gadam ir aizstāta ar 4. budžeta pozīciju „ES nozīmīgums pasaules līmenī”. Galvenie principi attiecībā uz rezervi palīdzībai ārkārtas gadījumos ir paredzēti Padomes 2002. gada 25.jūnija Regulā (EK, Euratom ) Nr. 1605/2002 par Finanšu regulu, ko piemēro Eiropas Kopienu vispārējam budžetam[12], bet rezerves izmantošanas apjoms un nosacījumi ir paredzēti 2006. gada 17. maija Iestāžu nolīgumā par budžeta disciplīnu un finanšu pareizu vadību[13]. Tā kā trešo pušu intereses netiek tieši skartas, nav vajadzības tos ietvert regulā. 5. Attiecīgi visi noteikumi, kas paredzēti Regulā (EK) Nr. 2040/2000, ir novecojuši. 6. Tādēļ Regula (EK) Nr. 2040/2000 ir jāatceļ, IR PIEŅĒMUSI ŠO REGULU. 1. pants No 2007. gada 1. janvāra atceļ Regulu (EK) Nr. 2040/2000. 2. pants Šī regula stājas spēkā tās publicēšanas dienā Eiropas Savienības Oficiālajā Vēstnesī . Šī regula uzliek saistības kopumā un tieši piemērojama visās dalībvalstīs. Briselē […] Padomes vārdā — priekšsēdētājs [pic][pic][pic][pic][pic][pic] [1] OV C 139, 14.6.2006., 1. lpp. [2] OV L 209, 11.8.2005., 1. lpp. [3] COM(2005) 130 galīgais, 5.4.2005. [4] OV L 248, 16.9.2002., 1. lpp. [5] OV C […], […]., […]. lpp. [6] OV C […], […]., […]. lpp. [7] OV C […], […]., […]. lpp. [8] OV L 244, 29.9.2000., 27. lpp. [9] OV C 172, 18.6.1999., 1. lpp. [10] OV C 139, 14.6.2006., 1. lpp. [11] OV L 209, 11.8.2005., 1. lpp. Regula grozīta ar Regulu (EK) Nr. 320/2006 (OV L 58, 28.2.2006., 42. lpp.). [12] OV L 248, 16.9.2002., 1. lpp. Regulā jaunākie grozījumi izdarīti ar […]. [13] OV C 139, 14.6.2006., 1. lpp.